Die Hoërskool Tygerberg open sy deure in 1954. Die nuwe skoolgebou word amptelik op 7 Augustus 1981 ingewy.
Ons is die fokusskool vir Kuns en Kultuur en die personeel en fasiliteite van die Tygerberg Kunsskool is ook tot ons beskikking.
Baadjie-Aand (Graad 8’s) – Die graad 8-leerders mag nie die skoolbaadjie dra voor die baadjie-aand nie. Dit is ‘n prestige geleentheid waartydens die ouers die baadjies aan die leerders oorhandig.
Busroete – ‘n Uitgebreide busroete is vir ons leerders beskikbaar. Die busroete word op die inligtingsaand uitgedeel. Kaartjies word kwartaalliks by die skool gekoop.